Szalay, Tomáš, poslanec NR SR (2023-12-14):
Dobré ráno, vážený pán predsedajúci, vážený pán minister, dámy a páni, v mojom príspevku, keďže už som v tejto rozprave raz vystúpil, nebudem opakovať to, čo som hovoril, a chcel by som predložiť niekoľko pozmeňujúcich návrhov, budem sa snažiť byť čo najstručnejší, aby som sa zmestil do týchto desiatich minút pri odôvodneniach predmetných pozmeňujúcich návrhov, ktoré predkladáme aj s kolegyňou Jankou Bittó Cigánikovou. Prvý pozmeňujúci návrh, ktorý predkladám k tomuto konsolidačnému zákonu, je návrh, ktorý rieši ohrozenie výdavkovej stránky rozpočtu zdravotníctva, a konkrétne od 1. januára budúceho roku by mali lekári špecialisti, ambulantní špecialisti vypisovať elektronické péenky, práceneschopenky. Doteraz to robili všeobecní lekári a kde-tu gynekológovia. Od 1. januára to majú robiť lekári špecialisti, jediný problém je, že tí lekári špecialisti o tom nevedia. Neprebehla s nimi žiadna komunikácia z NCZI, z ministerstva zdravotníctva, zo Sociálnej poisťovne. Od 1. januára majú vypisovať péenky lekári, ktorí na to nie sú nijakým spôsobom pripravení. Kým v prípade všeobecných lekárov tam bolo nejaké prechodné obdobie, počas ktorého to bolo nepovinné a sa to učili robiť, kým v prípade všeobecných lekárov, tí všeobecní lekári to predtým desiatky rokov vypisovali papierovo a teraz sa len ten proces zmenil z papierového na elektronický, v prípade špecialistov, ktorí s tým nemajú žiadnu skúsenosť, nevedia o tom posudkovom lekárstve prakticky nič, pretože to nemali vo svojej atestačnej príprave, tak mám pocit, že máme ohrozené poskytovanie zdravotnej starostlivosti v špecializovaných ambulanciách, pretože keď tam bude ten pacient musieť chodiť pre otvorenie péenky, pre uzavretie péenky, stúpne nám počet návštev v špecializovanej ambulantnej sfére, predĺžia sa čakacie... beztak dlhé čakacie doby a zásadne tým ohrozíme lekárov špecialistov, a teda aj slovenských pacientov a v konečnom dôsledku aj náklady z verejného zdravotného poistenia. Čiže na základe toho navrhujeme, aby sa povinnosť pre špecialistov vystavovať elektronické péenky momentálne od 1. januára 2024 zrušila, aby to bola len možnosť a aby sa rýchlym, rýchlo upravilo, upravili komunikačné kanály medzi lekármi špecialistami a príslušnými inštitúciami. Druhý pozmeňujúci návrh, ktorý predkladám, je návrh, ktorý dáva kompetenciu zdravotným poisťovniam vykonávať aktivity zamerané na zlepšovanie zdravia alebo na prevenciu. Prevencia je výrazne lacnejšia ako následná liečba. Vláda to má v programovom vyhlásení, vlastne všetky strany, ktoré sme tu v parlamente, sme to mali vo svojich predvolebných programoch, no tak to treba konečne umožniť. Zdravotné poisťovne by mohli aktívne pozývať pacientov na preventívky. Akurát im to treba dovoliť, lebo tam máme rôzne zákonné obmedzenia, čo zdravotná poisťovňa s osobnými údajmi pacientov svojich poistencov môže robiť. No a tá súčasná právna úprava neumožňuje poisťovniam využívať plný potenciál týchto dát a v prospech ochrany zdravia, v prospech prevencie, a teda v konečnom dôsledku aj v prospech šetrenia zdrojov verejného zdravotného poistenia. No, tretí pozmeňujúci návrh s týmto súvisí. Vďaka covidu, a naozaj treba povedať, že pandémia priniesla aj pozitíva do tejto, do tejto krajiny, do zdravotníctva, vďaka covidu máme telekonzultácie. To znamená, že lekár a pacient sa nemusia osobne stretnúť, ale môžu si napísať, môžu si zatelefonovať a je možné im poskytnúť zdravotnú starostlivosť aj takýmto vzdialeným prístupom. Jediný problém toho je, že telekonzultácie sú momentálne v zákone viazané na krízovú situáciu. Ono to bolo napísané účelovo že len kvôli covidu. Našťastie je to aj sformulované tak, že je tam napísané, že krízová situácia, tak sa teraz tvárime, že lekári môžu robiť telekonzultácie vďaka tomu, že máme krízu na Ukrajine. Ale toto je len dočasné riešenie a toto nie je systémové riešenie. Čiže s kolegyňou Jankou Bittó Cigánikovou navrhujeme zadefinovanie telemedicíny do zákona na používanie informačných a komunikačných technológií a používanie telemedicíny výrazným spôsobom má šancu zefektívniť poskytovanie zdravotnej starostlivosti, a teda šetriť zdroje verejného zdravotného poistenia, a teda svojím spôsobom aj prispieť ku konsolidácii verejných financií. Štvrtý pozmeňovací návrh premosťuje a hovorí o tom, aby sme mohli tú telemedicínu, cez tú telemedicínu aj poskytovať zdravotnú starostlivosť, čiže na jednej strane sa to umožňuje ako definovanie pojmu a v tomto druhom zákone navrhujeme konkrétne, aby to poskytovatelia mohli takouto, takouto formou poskytovať. A to teda v skutočnosti nejde len o zdvihnutie telefónu, to je taká tá najprimitívnejšia forma, ktorú si vieme predstaviť, že telefonovanie, ale aj prenos údajov z aplikácií, dneska v tých, kde mám ten iPhone, tu v tých ap... v tých aplikáciách máte hromadu dobrých zdravotných aplikácií, ktoré vám merajú rôzne fyziologické hodnoty, vedia vám posielať nejaké alerty, nejaké upozornenia, ktoré môžu byť zaujímavé aj pre vášho ošetrujúceho lekára, ktoré by sa mohli stať súčasťou zdravotnej dokumentácie, a toto, si myslím, že by významným spôsobom opäť mohlo prispieť k zefektívneniu poskytovania zdravotnej starostlivosti, a teda v konečnom dôsledku k lepšiemu využitiu vzácnych zdrojov verejného zdravotného poistenia. No a piaty pozmeňujúci návrh je návrh, ktorý ako keby lícuje, je komplementárny k tomu, čo pred chvíľou predstavil kolega Viskupič, ktorý navrhol znížiť, teda nezvyšovať, pardon, nezvyšovať odvody zo 14 na 15 %. A keďže by to znamenalo výpadok príjmov do verejného zdravotného poistenia, tak komplementárne k tomu navrhujeme s Janou Bittó Cigánikovou navýšenie platby štátu za poistencov štátu na 6 % z priemernej mzdy vypočítanej spred dvoch rokov. No a ďalšie zdroje naväzujeme, a toto je na tom to že zaujímavé a inovatívne, tie dodatočné zdroje nadväzujeme na plnenie indikátorov kvality KPI, key performance indikátorov. Ak sme tu niekoľkokrát v rozprave vystúpili, že viac peňazí do zdravotníctva, super! Ale na čo tie peniaze použijeme? Pomôžu pacientom, skrátia čakačky, zlepšia zdravotný stav, sprístupnia inovatívnu liečbu, bude lepšie? Tak v tomto návrhu zákona podmieňujeme akékoľvek ďalšie peniaze do zdravotníctva merateľnými ukazovateľmi, ktoré by sa mali zlepšiť, ktoré by sa mali zlepšiť, a ak sa nezlepšia, tak slovenské zdravotníctvo nedostane viac peňazí. Je to dobrý bič na všetkých účastníkov systému, na zdravotné poisťovne, na poskytovateľov zdravotnej starostlivosti, tak ústavnej starostlivosti, ako ambulantnej zdravotnej starostlivosti. Je to výzva aj pre pacientske organizácie, aby sa zamysleli, akým spôsobom môžu prispieť k tomu, aby sa tieto key performance indikátory podarilo naplniť. Dohromady je to teda šesť, päť pozmeňujúcich návrhov, pri ktorých by som sa chcel veľmi pekne poďakovať všetkým, ktorí nám dali podpisy na to, aby sme mohli tieto pozmeňujúce návrhy v pléne predniesť, a budem veľmi rád sa uchádzať o podporu všetkých poslancov pre tieto návrhy. Myslím si, že, a teraz sa obraciam na poslancov koalície, ktorých tu teda veľa nie je, ale keby ste aspoň pár z vás podporili tieto zmeny, pomôžete slovenskému zdravotníctvu a pomôžete mu, pomôžete mu viac, ako keď schválime pôvodné znenie konsolidačného zákona. Špeciálne pri tých špecialistoch nám tečie do topánok, lebo Nový rok, 1. január je tu o dva týždne, tri, dva a pol, a ak nechceme, aby nám sa paralyzovalo poskytovanie zdravotnej starostlivosti v špecializovaných ambulanciách, je naozaj veľmi, veľmi akútne a potrebné zasiahnuť a tú zbabranú prácu predchádzajúceho vedenia ministerstva, ktoré zrejme sa nijako nepripravovalo na implementáciu tých elektronických péeniek, treba to jednoducho opraviť a na to potrebuje, a na to potrebujeme čas. A mám asi tridsať sekúnd, ale to nevadí, lebo ak idem čítať teda tie texty, tak sa mi zdá sa, že čas nebude počítať. Takže, dámy a páni, dovoľte mi, aby som sa pustil do čítania pozmeňujúceho návrhu č. 1. Je to pozmeňujúci návrh poslanca Národnej rady Slovenskej republiky Tomáša Szalaya a Jany Bittó Cigánikovej k vládnemu návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií (tlač 97). Reč je teraz o tých e-péenkách. Za čl. IX sa vkladá nový čl. X, ktorý znie: „Čl. X Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365... “ – a už som sa trošku stratil, áno... (povedané s povzdychom) – „/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z, zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z. a zákona č. 293/2023 Z. z. sa mení a dopĺňa takto: V § 12a odsek 1 znie: „(1) Dočasnú pracovnú neschopnosť osoby posudzuje a rozhoduje o nej príslušný ošetrujúci lekár, ktorým je: a) všeobecný lekár (§ 8 ods. 3) alebo lekár so špecializáciou v špecializačnom odbore gynekológia a pôrodníctvo, s ktorým má osoba uzatvorenú dohodu o poskytovaní zdravotnej starostlivosti podľa § 12, ak ide o posudzovanie a rozhodovanie o dočasnej pracovnej neschopnosti osoby pri poskytovaní ambulantnej starostlivosti, alebo b) lekár zdravotníckeho zariadenia ústavnej starostlivosti určený poskytovateľom, ak ide o posudzovanie a rozhodovanie o dočasnej pracovnej neschopnosti osoby pri poskytovaní ústavnej starostlivosti. Dočasnú pracovnú neschopnosť osoby môže posudzovať a rozhodovať o nej aj lekár so špecializáciou v inom špecializačnom odbore ako všeobecné lekárstvo alebo gynekológia a pôrodníctvo, alebo zubný lekár, ak ide o posudzovanie a rozhodovanie o dočasnej pracovnej neschopnosti osoby pri poskytovaní špecializovanej ambulantnej starostlivosti podľa § 7 ods. 1 písm. a) druhého alebo tretieho bodu.“.“ Nasledujúce články sa primerane preznačia. Vloženie nového čl. X a preznačenie nasledujúcich článkov sa premietne do článku upravujúceho účinnosť. To bol teda prvý pozmeňujúci návrh. Druhý pozmeňujúci návrh, ktorý má umožniť zdravotným poisťovniam preventívne aktivity. Pozmeňujúci návrh poslankyne Národnej rady Slovenskej republiky Jany Bittó Cigánikovej a poslanca Národnej rady Slovenskej republiky Tomáša Szalaya k vládnemu návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií. Vládny návrh zákona, ktorým sa menia a dopĺňajú niektoré zákony v súvislosti so zlepšením stavu verejných financií, sa mení a dopĺňa nasledovne: V čl. XI. sa vkladá nový 1. bod, ktorý znie: „1. V § 6 ods. 6 sa dopĺňa písmenami h) a i), ktoré znejú: „h) pri vykonávaní verejného zdravotného poistenia za účelom ochrany zdravia poistencov vykonáva činnosti a aktivity zamerané na zlepšenie zdravia poistencov alebo na zabránenie zhoršovaniu zdravia poistencov, alebo podporujúce zdravý spôsob života poistencov, alebo zamerané na zvyšovanie kvality a efektivity poskytovanej zdravotnej starostlivosti, najmä zabezpečovať pre poistencov poradenstvo v oblasti zdravia, prevencie chorôb, zdravej životosprávy a zdravého životného štýlu, zabezpečovať pre poistencov programy zdravia zamerané na zlepšenie zdravia poistencov, na zabránenie zhoršovaniu zdravia poistencov alebo na včasné odhaľovanie ochorení a vykonávať analýzu ich efektívnosti; za týmto účelom zdravotná poisťovňa spracúva osobné údaje poistencov podľa § 16 ods. 7 tohto zákona, i) pri vykonávaní verejného zdravotného poistenia zasielať svojím poistencom na základe analýz odporúčania absolvovať preventívnu prehliadku, lekárske vyšetrenie alebo iné poskytnutie zdravotnej starostlivosti, ktoré si vyžaduje zdravotný stav poistenca; za týmto účelom zdravotná poisťovňa spracúva osobné údaje poistencov podľa § 16 ods. 7 tohto zákona.“.“ Nasledujúce body sa primerane preznačia. Vloženie nového bodu a preznačenie nasledujúcich bodov sa premietne do článku upravujúceho účinnosť. To bol teda druhý pozmeňovací návrh. Tretí pozmeňujúci návrh sa týka definície telemedicíny. Pozmeňujúci návrh poslankyne Národnej rady Slovenskej republiky Jany Bittó Cigánikovej a poslanca Národnej rady Slovenskej republiky Tomáša Szalaya k vládnemu návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií, parlamentná tlač 97. Vládny návrh zákona, ktorým sa menia a dopĺňajú niektoré zákony v súvislosti so zlepšením stavu verejných financií, sa mení a dopĺňa nasledovne: Za čl. IX sa vkladá nový čl. X, ktorý znie: „Čl. X Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 300/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 122/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z. a zákona č. 293/2023 Z. z. sa mení a dopĺňa takto: V § 2 sa dopĺňa odsekom 41, ktorý znie: (41) Telemedicína je používanie informačných a komunikačných technológií na poskytovanie zdravotnej starostlivosti na diaľku. V rámci telemedicíny sa okrem iného poskytujú telekonzultácie, ktoré predstavujú konzultácie všeobecného lekára alebo lekára so špecializáciou s pacientom prostredníctvom elektronickej komunikácie bez prítomnosti pacienta v ambulancii. Všeobecný lekár alebo lekár so špecializáciou je oprávnený poskytnúť telekonzultáciu až po overení totožnosti pacienta a poistného vzťahu s jeho príslušnou zdravotnou poisťovňou.“.“ Nasledujúce články sa primerane preznačia. Vloženie nového článku X sa premietne do článku upravujúceho účinnosť. To bol teda ďalší pozmeňujúci návrh tretí. Prichádzame k štvrtému pozmeňujúcemu návrhu, ktorý hovorí o riešení tej telemedicíny v praxi, ako ju majú používať poskytovatelia. Pozmeňujúci návrh poslankyne Národnej rady Slovenskej republiky Jany Bittó Cigánikovej a poslanca Národnej rady Slovenskej republiky Tomáša Szalaya k vládnemu návrhu, ktorým sa menia a dopĺňajú niektoré zákony v súvislosti so zlepšením stavu verejných financií, parlamentná tlač 97. Vládny návrh zákona, ktorým sa menia a dopĺňajú niektoré zákony v súvislosti so zlepšením stavu verejných financií sa mení a dopĺňa nasledovne: Za čl. XVII sa vkladá nový čl. XVIII. „Čl. XVIII Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 300/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 122/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z. a zákona č. 293/2023 Z. z. sa mení a dopĺňa takto: 1. V § 3 ods. 3 sa dopĺňa nové písmeno d), ktoré znie: „d) zlepšenie dostupnosti, včasnosti poskytovania zdravotnej starostlivosti a eliminácia nadbytočnej zdravotnej starostlivosti.“ 2. V § 3 sa dopĺňa nový odsek 9, ktorý znie: „(9) Na základe verejného zdravotného poistenia sa uhrádzajú zdravotné výkony telemedicíny v rozsahu ustanovenom osobitným predpisom.3a)“ Poznámka pod čiarou k odkazu 3a znie: „3a) Nariadenie vlády Slovenskej republiky č. 776/2004 Z. z., ktorým sa vydáva Katalóg zdravotných výkonov.“ 3. V § 4 odsek 3 znie: „(3) Poskytovateľ je povinný poskytovať zdravotnú starostlivosť správne. Zdravotná starostlivosť je poskytnutá správne, ak sa vykonajú všetky zdravotné výkony vrátane zdravotných výkonov poskytovaných formou telemedicíny na správne určenie choroby so zabezpečením včasnej a účinnej liečby s cieľom uzdravenia osoby alebo zlepšenia stavu osoby pri zohľadnení súčasných poznatkov lekárskej vedy a v súlade so štandardnými postupmi na výkon prevencie, štandardnými diagnostickými postupmi a štandardnými terapeutickými postupmi pri zohľadnení individuálneho stavu pacienta. O poskytnutí zdravotných výkonov formou telemedicíny pacientovi rozhoduje ošetrujúci lekár u poskytovateľa.“ 4. V § 6 ods. 1 sa za slová „o účele, povahe, následkoch a rizikách poskytnutia zdravotnej starostlivosti,“ vkladajú slová „vrátane zdravotnej starostlivosti poskytnutej formou telemedicíny,“. 5. V § 6 ods. 4 sa za slová „Informovaný súhlas je preukázateľný súhlas s poskytnutím zdravotnej starostlivosti,“ vkladajú slová „vrátane súhlasu s poskytnutím zdravotnej starostlivosti formou telemedicíny,“. 6. Za § 8d sa vkladá nový § 8e, ktorý vrátane nadpisu znie: „§ 8e Ambulantná zdravotná starostlivosť poskytovaná formou telemedicíny (1) Ambulantnú zdravotnú starostlivosť je možné poskytovať počas ordinačných hodín poskytovateľa zdravotnej starostlivosti pacientovi na diaľku formou telemedicíny v rozsahu a spôsobom, ku ktorému udelil pacient informovaný súhlas. (2) Za ambulantnú zdravotnú starostlivosť poskytovanú formou telemedicíny sa považuje najmä a) zdieľanie údajov o zdravotnom stave pacienta poskytovateľovi zdravotnej starostlivosti, b) monitorovanie zdravotného stavu pacienta s využitím alebo bez využitia zdravotníckej pomôcky, c) zdravotná starostlivosť vyžadujúca obojsmernú interaktívnu komunikáciu medzi pacientom a lekárom alebo iným zdravotníckym pracovníkom, d) konzílium formou telemedicíny o zdravotnom stave osoby vrátane postupu pri stanovení choroby, pri výbere a poskytnutí konkrétnej liečebnej intervencie a o ďalších okolnostiach hodných osobitného zreteľa, medzi poskytovateľmi zdravotnej starostlivosti so sídlom v Slovenskej republike a medzi poskytovateľmi zdravotnej starostlivosti so sídlom v inom štáte. (3) Všeobecný lekár alebo lekár so špecializáciou je oprávnený po overení totožnosti pacienta a poistného vzťahu s jeho príslušnou zdravotnou poisťovňou poskytnúť pacientovi zdravotnú starostlivosť podľa odseku 1. (4) Zdravotnú starostlivosť poskytnutú podľa odseku 1 je lekár povinný zapísať do zdravotnej dokumentácie osoby.“ 7. V § 19 ods. 2 písm. d) sa za slová „údaje o rozsahu poskytnutej zdravotnej starostlivosti vrátane“ dopĺňajú slová „zdravotnej starostlivosti poskytnutej formou telemedicíny,“. 8. V § 21 ods. 3 písm. c) sa za slová „dátum a čas poskytnutia zdravotnej starostlivosti“ dopĺňajú slová „vrátane poskytnutia zdravotnej starostlivosti formou telemedicíny“. 9. V § 21 ods. 3 písm. d) sa za slová „rozsah poskytnutej zdravotnej starostlivosti“ dopĺňajú slová „vrátane zdravotnej starostlivosti poskytnutej formou telemedicíny“.“ Nasledujúci bod sa primerane preznačí a vloženie nového bodu sa premietne do článku upravujúceho účinnosť. To bol teda štvrtý pozmeňovací návrh. Poďme k piatemu pozmeňujúcemu návrhu o navýšení platby za poistencov štátu. Pozmeňujúci návrh poslankyne Národnej rady Slovenskej republiky Jany Bittó Cigánikovej a poslanca Národnej rady Slovenskej republiky Tomáša Szalaya k vládnemu návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií (tlač 97). 1. Čl. X znie: „Čl. X Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 581/2008 Z. z., zákona č. 108/2009 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 136/2010 Z. z., zákona Z. z., zákona č. 151/2010 Z. z., zákona č.499/2010 Z. z., zákona č. 133/2011 Z. z., zákona č. 250/2011 Z. z., zákona č. 185/2012 Z. z., zákona č. 252/2012 Z. z., zákona č. 395/2012 Z. z., zákona č. 421/2012 Z. z., zákona č. 41/2013Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č.463/2013 Z. z., zákona č. 185/2014 Z. z., zákona č. 364/2014 Z. z., zákona č. 77/2015 Z. z., zákona č. 148/2015 Z. z., zákona č. 253/2015 Z. z., zákona č. 265/2015 Z. z., zákona č. 336/2015 Z. z., zákona č. 378/2015 Z. z., zákona č. 428/2015 Z. z., zákona č. 429/2015 Z. z., zákona č. 125/2016 Z. z., zákona č. 167/2016 Z. z., zákona č. 286/2016 Z. z., zákona č. 341/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 256/2017 Z. z., zákona č. 351/2017 Z. z. zákona č. 63/2018 Z. z., zákona č. 156/2018 Z. z., zákona č. 351/2018 Z. z., zákona č. 366/2018 Z. z., zákona č. 376/2018 Z. z., zákona č. 83/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 310/2019 Z. z., zákona č. 321/2019 Z. z., zákona č. 343/2019 Z. z., zákona č. 467/2019 Z. z., zákona č. 68/2020 Z. z., zákona č. 125/2020 Z. z., zákona č. 264/2020 Z. z., zákona č. 393/2020 Z. z., zákona č. 9/2021 Z. z., zákona č. 81/2021 Z. z., zákona č. 133/2021 Z. z., zákona č. 150/2021 Z. z., zákona č. 215/2021 Z. z., zákona č. 252/2021 Z. z., zákona č. 310/2021 Z. z., zákona č. 540/2021 Z. z., zákona č. 92/2022 Z. z., zákona č. 101/2022 Z. z., zákona č. 267/2022 Z. z., zákona č. 392/2022 Z. z., zákona č. 518/2022 Z. z. a zákona č. 315/2023 Z. z. sa mení a dopĺňa takto: 1. V § 12 ods. 1 písmeno f) znie: „f) štát 6 % z vymeriavacieho základu, ak v odseku 4 nie je uvedené, ustanovené inak,“. 2. § 12 sa dopĺňa odsekom 4, ktorý znie: „(4) Sadzba štátu podľa odseku 1 písm. f) sa každý rok zníži o jeden percentuálny bod, ak všetky zdravotné poisťovne nesplnia kritéria, kritériá kvality zdravotnej poisťovne 49) aspoň na 80% v roku, ktoré, ktorý dva roky predchádza kalendárnemu roku, na ktorý sa ustanovuje sadzba štátu.“ Poznámka pod čiarou k odkazu 49aa znie: „49aa) § 6ab, § 20b zákona č. 581/2004 Z. z. v znení zákona č. 518/2022 Z. z.“ 3. V § 38ezg sa vypúšťajú odseky 2 a 3 a zrušuje sa označenie odseku 1. V čl. X 2. bod nadobúda účinnosť 1. januára 2025, čo sa premietne do článku upravujúceho účinnosť. 2. V čl. XI pred prvý bod sa vkladá nový bod 1, ktorý znie: „1. Za § 6a sa vkladá § 6ab, ktorý vrátane nadpisu znie: „§ 6ab Kritériá kvality (1) Kritériami kvality sú: a) uzatvorenie zmlúv o poskytovaní zdravotnej starostlivosti s poskytovateľmi zdravotnej starostlivosti v rozsahu verejnej minimálnej siete poskytovateľov alebo v rozsahu verejnej siete poskytovateľov, ak je verejná sieť poskytovateľov na príslušnom území menšia ako verejná minimálna sieť poskytovateľov, b) uzatvorenie zmlúv o poskytovaní zdravotnej starostlivosti s poskytovateľmi zdravotnej starostlivosti v rozsahu verejnej minimálnej siete poskytovateľov všeobecnej ambulantnej starostlivosti,18ja) c) uzatvorenie zmlúv o poskytovaní zdravotnej starostlivosti s poskytovateľmi zdravotnej starostlivosti v rozsahu siete kategorizovaných nemocníc,18jb) d) zabezpečenie platobnej schopnosti zdravotnej poisťovne (§ 14), e) vytvorenie technickej rezervy na zabezpečenie úhrady plánovanej zdravotnej starostlivosti poistencom zaradeným v zozname (§ 6 ods. 1 písm. o), f) tvorba rezervného fondu aspoň v minimálnej zákonnej výške, g) účasť poistencov na preventívnej zdravotnej starostlivosti, h) úprava cien vybraných výkonov najviac finančne podhodnotených odborností špecializovanej ambulantnej starostlivosti v Slovenskej republike, i) dodržiavanie percenta určeného pre jednotlivé typy zdravotnej starostlivosti z celkovej sumy výdavkov určenej na zdravotnú starostlivosť v rozpočte a minimálnej celkovej sumy v eurách určenej pre jednotlivé typy zdravotnej starostlivosti podľa § 15 ods. 8. (2) Kritériá podľa odseku 1 sa považujú za splnené, ak a) zdravotná poisťovňa kritériá kvality podľa odseku 1 písm. a) a až c) splní počas aspoň 90 % dní v roku 1. najmenej na 80 % za každé spádové územie alebo za každé príslušné územie,18ja) 2. najmenej na 80 % normatív určený pre poskytovateľov zdravotnej starostlivosti v osobitnom predpise,18ja) b) počas 100 % dní v roku zdravotná poisťovňa spĺňa platobnú schopnosť zdravotnej poisťovne (§ 14), c) počas 90 % dni v roku má vytvorené technickej rezervy na zabezpečenie úhrady plánovanej zdravotnej starostlivosti poistencom zaradeným v zozname (§ 6 ods. 1 písm. o) v 90 % výške sumárnych cien plánovanej zdravotnej starostlivosti za poistencov zaradených v zozname, d) počas 100 % dní v roku je suma v rezervnom fonde v minimálnej zákonnej výške, e) účasť poistencov na preventívnej zdravotnej starostlivosti v príslušnom kalendárnom roku sa zvýšila o 5 % v porovnaní s predchádzajúcim kalendárnym rokom, f) výdavky na úpravu cien vybraných výkonov najviac finančne podhodnotených odborností špecializovanej ambulantnej starostlivosti v Slovenskej republike sa zvýšili minimálne na úroveň priemerných cien ostatných odbornosti špecializovanej ambulantnej starostlivosti v Slovenskej republike aspoň pri 60% najviac finančne podhodnotených odbornosti špecializovanej ambulantnej starostlivosti v Slovenskej republike k poslednému dňu kalendárneho roka, za ktorý sa vyhodnotenie splnenia kritéria vykonáva, g) zdravotná poisťovňa spĺňa vo výške 95 % percento určené pre jednotlivé typy zdravotnej starostlivosti a minimálnu celkovú sumu v eurách určenú pre jednotlivé typy zdravotnej starostlivosti. (3) Všetky podmienky pre splnenie kritérií kvality ustanovené v odseku 2 majú rovnakú váhu. Ak sú splnené všetky kritériá kvality podľa odseku 2, suma podľa § 6a ods. 6 písm. b) sa určuje vo výške podľa § 6a ods. 6 písm. b). Ak nie sú splnené všetky kritériá kvality určené podľa odsekov 1 a 2, suma podľa § 6a ods. 6 písm. b) sa zníži pomerne podľa miery plnenia kritérií kvality. (4) O splnení kritérií kvality za predchádzajúci kalendárny rok rozhoduje úrad do 30. septembra podľa § 20b ods. 2. Úrad kritérium kvality nevyhodnotí ako nesplnené, ak splnenie kritéria kvality bolo závislé od súčinnosti tretej strany, ktorá nebola poskytnutá alebo od mimoriadnych okolností, ktoré boli prekážkou pre splnenie stanoveného kritéria kvality.“.“ Poznámky pod čiarou k odkazom 18ja až 18jb znejú: „18ja) § 5 ods. 5 a 6, § 5a, § 5b ods. 3, § 5d zákona č. 578/2004 Z. z. v znení neskorších predpisov. Nariadenie vlády Slovenskej republiky č. 640/2008 Z. z. o verejnej minimálnej sieti v znení neskorších predpisov. 18ib) § 11 zákona č. 540/2021 Z. z.“ Nasledujúce body sa primerane preznačia a toto preznačenie sa premietne do článku upravujúceho účinnosť. 3. Čl. XI sa dopĺňa bodmi 4 až 7, ktoré znejú: „4. V § 15 sa odsek 1 dopĺňa písmenom an), ktoré znie: „an) oznámiť úradu každoročne do 30. apríla plnenie kritérií kvality za predchádzajúci kalendárny rok a zaslať podklady k vyhodnoteniu kritérií kvality v rozsahu podľa § 6ab ods. 2.“ 5. V § 18 sa odsek 1 dopĺňa písmenom y), ktoré znie: „y) rozhoduje o splnení kritérií kvality (§ 6ab),“. Doterajšie písmeno x) sa označuje ako písmeno y). 6. V § 20 ods. 2 sa za písmeno q) vkladá písmeno r), ktoré znie: „r) právoplatné rozhodnutie o splnení kritérií kvality (§ 20b),“. Doterajšie písmeno q) sa označuje ako písmeno s). 7. Za § 20a sa vkladá § 20b, ktorý vrátane nadpisu znie: „§ 20b Rozhodnutie o splnení kritérií kvality (1) Úrad rozhoduje o splnení kritérií kvality (§ 6ab) v každom kalendárnom roku za predchádzajúci kalendárny rok. (2) Úrad doručí zdravotnej poisťovni a ministerstvu zdravotníctva do 30. septembra kalendárneho roka rozhodnutie o splnení kritérií kvality za predchádzajúci kalendárny rok a percentuálnu hodnotu ich splnenia. (3) Rozhodnutie úradu o splnení kritérií kvality je preskúmateľné Správnym súdom. Podanie správnej žaloby proti rozhodnutiu úradu o splnení kritérií kvality má odkladný účinok. (4) Na konanie o rozhodovaní o splnení kritérií kvality sa vzťahuje Správny poriadok.62)“.“ Ďakujem, pán predsedajúci, za to, že som mohol predložiť týchto päť pozmeňujúcich návrhov. (Potlesk.)